**Trøgstad historielag – vandring i Heiåsbyen, Båstad.**

På en fin septemberkveld møtte ca 35 stykker opp for høre Jon Ruud fortelle om Heiåsbyens historie. På første halvdel av 1900-tallet fantes det 3 dagligvarebutikker eller landhandlerier som de ble kalt den gangen: Båstad Handelsforening, Hoel landhandleri og Granmo landhandleri. Det var eget melkemottak, fryseri, bilverksted, telefonsentral og postkontor.

I huset nord for Granmo var det bakeri i tillegg. Senere overtok Kåre Teig bakeriet. Han bygde hus med bakeri og kafe i 1.etasje og han bodde med familien i 2.etasje. Huset ligger rett sør for Båstad Bunnpris.

Det var også sementstøperi som lagde takstein og en som hadde egen glassbu. Jon Ruud fortalte små historier i forbindelse med de forskjellige foretakene og mange av de fremmøtte kom også med tilleggsopplysninger.

Mye har forandret seg siden den gang så i dag er det kun en dagligvarebutikk og bensinstasjon igjen og så rv.22 med biler og tungtrafikk.

Inger Lise Storsand sekretær







